Alternativer til bilbruk

Etablerte **alternativer til bilbruk** brukes vanligvis til å referere til transportalternativer som kan forbedre helsen gjennom økt fysisk aktivitet, redusert forurensning, mindre ressursbruk og utslipp, redusert kø, mindre bortkastet tid og penger, samt skape mer levelige og rettferdige lokalsamfunn ved å fremme sosial inkludering og omfordele plass fra parkering og veger til annen bruk. Vanlige alternativer inkluderer aktiv mobilitet som sykling og gange, ståmopeder, rulleskøyter, rullebrett og motorsykler. Andre alternativer er kollektivtransport (buss, sporbuss, trolleybuss, jernbanetog, tunnelbane, enskinnebane, trikk).

## Historie

Flere transportmetoder var vanlig før bilbruk fikk stor popularitet og begynte å dominerte motorisert transport (og følgelig byplanlegging ) fra rundt 1950-årene og flere tiår fremover.

Gange ble brukt for både korte og lange avstander, men også hest ble brukt, særlig for lange avstander. Trikk, spesielt motoriserte trikker, ble utbredt allerede på 1800-tallet. Vogner som har vært brukt i århundrer, brukes fortsatt, men hovedsakelig for turisme.

## Offentlig transport

Den offentlige transporten med høyest modalandel på verdensbasis er buss, etterfulgt av tog på grunn av infrastrukturkostnader. En fotgjenger-variant for offentlig transport er gåbusser som hovedsakelig brukes av skoler. Sykkeldeling har blitt implementert i over 1000 byer over hele verden som et forsøk på å transformere sykling fra private transportmidler til offentlige transportmidler, og er spesielt vanlig i mange europeiske og kinesiske byer i alle størrelser.

## Privat transport

### Umotorisert
Den høyeste andelen av private umotorisert transport på verdensbasis er fotgjengertrafikk, etterfulgt av sykling.

### Motorisert

Motoriserte former for personlig transport kan inkludere ståmoped, goped, elektrisk rullebrett eller ståhjulinger. Disse kan fungere som alternativ til biler og sykler hvis de viser seg å være sosialt aksepterte.

Det finnes også velomobiler (med eller uten elektrisk motorassistanse), som sammenlignet med vanlige sykler har fordelen av å være lukkede (og dermed beskytte føreren mot været).

## Fordeler
Alle disse alternative transportmåtene forurenser mindre enn biler og bidrar til bærekraftig transport. De har også andre betydelige fordeler som færre trafikkrelaterte skader og dødsfall, redusert plassbehov både ved parkering og kjøring, redusert ressursbruk og forurensning både knyttet til produksjon og bruk, økt sosial inkludering, økt økonomisk og sosial rettferdighet, og mer levelige gater og byer. Noen alternative transportmåter, spesielt sykling, gir også regelmessig og skånsom trening som passer bra for menneskekroppen. Offentlig transport gir også en viss trening fordi det ofte gir en multimodal transportkjede som også inkluderer gange eller sykling.

En studie som undersøkte kostnadene og fordelene ved å innføre lavtrafikk-nabolag i London fant at fordelene oppveier kostnadene omtrent 100 ganger i løpet av de første 20 årene, og forskjellen øker over tid. Helsefordelene ble generelt fremtredende 1–2 år etter at ordningen ble innført. 

## Se også
* Bilavhengighet, byplanlegging som favoriserer biler istedenfor sykling, kollektiv transport og gange
* Bilfri by, tettsted som hovedsakelig er avhengig av kollektivtransport, gange og sykling
* Bilfri-bevegelsen, bevegelse for å redusere bruk av private biler
* Bilkostnader, alle kostnadene forbrukere betaler for å eie og bruke en bil, inkludert faste og variable kostnader
* Bussmetro, busser med hyppige avganger og fast frekvens
* Bærekraftig transport, prinsipp for sosial, miljømessig og klimamessig transportpolitikk
* Gangbarhet, at et sted er fremkommelig, tilgjengelig og velkommende for fotgjengere
* Elsykkel, tråsykkel med elektrisk hjelpemotor
* Lastesykkel, sykkel egnet for transport av last
* Miljøbevegelsen, politisk og sosial bevegelse for natur- og miljøvern
* Mobilitetspyramiden, hierarki av transportformer som prioriterer sårbare og bærekraftige transportformer
* Støyforurensning, uønsket og ofte også helseskadelig lyd
* Sykkelinfrastruktur, infrastruktur for syklister
* Sykkelgarasje, sykkelparkering med tak, vegger og låst dør
* Sykkelfelt, kjørefelt for syklister i vegbane som deles med andre trafikanter
* Sykling på fortau, sykling i blandet trafikk sammen med fotgjengere
* Ta tilbake gatene, endring av gater fra å fokusere på bilbruk til annen bruk
* Økologisme, filosofi, ideologi og sosial bevegelse som legger vekt på viktigheten av miljømessig velvære

## Referanser